ვინსენტ ფურკადი

**ვინსენტ გაბრიელ ფორკადი** (დ. 27 თებერვალი, 1934 – გ.  23 დეკემბერი, 1992) — ფრანგი ინტერიერის დიზაინერი და რობერტ დენინგის საქმიანი და ცხოვრებისეული პარტნიორი.

## ოჯახი და ახალგაზრდობა
„ფრანგი ესთეტების გამორჩეულ ოჯახში დაბადებულმა დიზაინერმა ჩამოყალიბების წლების დიდი ნაწილი ოცსაძინებლიან სახლში გაატარა, რომელიც მაჟორელის შეკვეთით დამზადებული ავეჯით იყო გაწყობილი“.  „ჩემი ხელობა ახალგაზრდობაში, ყოველ საღამოს გარეთ გასვლით ვისწავლე“, — განუცხადა მან ხელოვნების ისტორიკოს როზამონდ ბერნიეს. „მე ვესტუმრე ყველა ლამაზ სახლს საფრანგეთში, იტალიასა და სხვა ქვეყნებშიც. ყველა მათგანი დამამახსოვრდა, თვით ისიც კი, თუ რა იდო თითოეულ პატარა მაგიდაზე“. ვინსენტმა განათლება ლონდონის საუნივერსიტეტო კოლეჯში მიიღო.

ფორკადი იყო ფრანგული ბანკირების ოჯახის შვილი, რომელიც როტშილდების ოჯახთან ერთად გაიზარდა.

## ნიუ-იორკი
ფურკადმა სცადა კარიერა საბანკო სფეროში აეწყო — საქმეში, რომელსაც მისი მამა და ბაბუა პარიზში ეწეოდნენ. 1959 წელს მან რობერტ დენინგი გაიცნო. დენინგს, რომელიც ედგარ დე ევიას პროტეჟე იყო, დიზაინისა და ეფექტების აღქმის ნიჭი ამ ფოტოგრაფთან ერთად მუშაობისას განუვითარდა (ისინი ქსოვილებისა და ავეჯის მრავალ სარეკლამო გადაღებაზე მუშაობდნენ). დენინგი დე ევიასთან ერთად ცხოვრობდა მანჰეტენის ერთ-ერთ ყველაზე ბრწყინვალე აპარტამენტში, რომელიც რაინლენდერის სასახლის ზედა სამ სართულს იკავებდა.

.]]

მოგვიანებით ფორკადმა და დენინგმა შეიძინეს წითელი აგურის სასახლე მანჰეტენზე, აღმოსავლეთის 73-ე ქუჩაზე, და სახლი, რომელიც მათ ბრიჯჰემპტონში (ლონგ-აილენდი) ააშენეს. ორივე სახლი მსოფლიოს წამყვანი დიზაინერული ჟურნალების სტატიების მთავარი თემა გახდა.

## დენინგი & ფურკადი
წყვილი თანდათან ცნობილი გახდა უკიდურესი ფუფუნებით, რომელიც „როტშილდების გემოვნებასაც“ კი აჭარბებდა. ერთ-ერთ ადრეულ წვეულებაზე, რომელიც მათ გააფორმეს, იატაკი ასობით ძველი ენოტის ქურქით დაფარეს. 1960 წელს მათ დააფუძნეს ფირმა „დენინგი & ფურკადი“, რომელიც ორმოცდახუთ წელზე მეტი ხნის განმავლობაში ადგენდა სტანდარტს იმ კლიენტებისთვის, რომელთა სია „ელიტარულ რეესტრს“ ჰგავდა. ჟურნალმა *„New York“*-მა მათ „უცნაური წყვილი“ უწოდა: „ბიჭური იერის მქონე, მიწაზე მყარად მდგომი დენინგი ყველაზე თავდაუზოგავი მშრომელია, ხოლო ფორკადი მანამ არ გადადგამს გადამწყვეტ ნაბიჯს, სანამ კლიენტის სოციალურ სტატუსს არ შეამოწმებს, რათა დარწმუნდეს, რომ ის მაღალ საზოგადოებას ეკუთვნის“. მათ ადრეულ კლიენტებს შორის იყვნენ ძველი მეგობრები, რომლებსაც ფორკადი სოციალური წრეებიდან იცნობდა, მაგალითად, მიშელ დავიდ-ვეილი.

## შიდსით ცხოვრება
1980-იანი წლების დასაწყისში ფორკადს შიდსი დაუდგინეს. ათწლეულის უმეტესი ნაწილის განმავლობაში მან შეინარჩუნა თავისი გარეგნობა და ძალები, დენინგი და ფორკადი კი დროს ნიუ-იორკსა და პარიზს შორის ანაწილებდნენ და ატლანტის ოკეანეს „კონკორდით“ კვეთდნენ. მისი უფროსი ძმა, ქსავიე ფორკადი, საერთაშორისო დონეზე აღიარებული თანამედროვე ხელოვნების დილერი, ამავე დაავადებით 1987 წელს ნიუ-იორკში, სენტ-ლუკას-რუზველტის საავადმყოფოში გარდაიცვალა.

1990 წლისთვის დაავადებამ სრულად დაიმორჩილა მისი ცხოვრება. 1992 წლის დასაწყისში დენინგმა და ფორკადმა უკანასკნელად იმგზავრეს „კონკორდით“ პარიზში. მან სიცოცხლის დარჩენილი დღეები მათ აპარტამენტში  გაატარა, რომელიც შაზელის ქუჩის 16 ნომერში მდებარეობდა — სულ რამდენიმე სახლის მოშორებით მოქანდაკე ფრედერიკ ბარტოლდის სახელოსნოდან, რომელიც ყველაზე მეტად ცნობილია როგორც „თავისუფლების ქანდაკების“ ავტორი.

## რესურსები ინტერნეტში
* Robert Denning and Vincent Fourcade's Official Homepage 
* Franklin Report Card at The Franklin Report

## სქოლიო
კატეგორია:დაბადებული 27 თებერვალი
კატეგორია:დაბადებული 1934
კატეგორია:გარდაცვლილი 23 დეკემბერი
კატეგორია:გარდაცვლილი 1992
კატეგორია:ფრანგები
კატეგორია:ფრანგი დიზაინერები